На основу Решења о банкротству Привредног суда у Чачку 3.Бр. Ст. 2/2019 од 25.03.2019. године, а у складу са чл. 131, 132.,133 и 133а Закона о стечају („Службени гласник РС”, бр. 104/09,99/11-др.закон,71/12-УС,81/14,113/17,44/18), као и Правилника о утврђивању националних стандарда за управљање стечајном масом - Националног стандарда број 5 о начину и поступку уновчења имовине стечајног дужника („Службени гласник РС“, број 66/2018) **Тајминг Доо у стечају-Чачак**

**ОГЛАШАВА**

**продају имовине методом јавног надметања**

|  |  |  |  |
| --- | --- | --- | --- |
| **Имовинска целина** | **Предмет продаје представља имовина груписана у следеће имовинске целине** | **Почетна цена (дин.)** | **Депозит (дин.)** |
| **1.** | **У оквиру целине бр. 1 продаје се следећа непокретна имовина:**  **-Стан број 7, улаз број 1,зграда број1 у Топличкој улици у Чачку,који се налази на катастарској парцели број 1440-КО Чачак,лист непокретности број 9131 КО Чачак**  . **Укупна површина стана на другом спрату је 42,52М2,а у поткровљу је 42,99М2,што укупно чини 86 М2** | **3.545.950,75** | **1.418.380,30** |
| **2.** | **У оквиру целине број 2 продаје следећа непокретна имовина:**  **Стан број 10, улаз број 2,зградса број1 у Топличкој улици у Чачку,који се налази на катастарској парцели број 1440-КО Чачак,лист непокретности број 9131 КО Чачак Површина стана на другом спрату је 42 М2,а у поткровљу је 43М2,што укупно чини 85, 00М2** | **3.504.718,80** | **1.401.888,00** |
|  | | | |

Право на учешће у поступку продаје имају сва правна и физичка лица која:

1. након преузимања профактуре, **изврше уплату ради откупа продајне документације** за све целине у износу од по 14.400,00 динара са обрачунатим ПДВ-ом. Профактура се може преузети на адреси стечајног управника сваког радног дана у периоду од 9 до 14 часова, уз обавезну телефонску најаву стечајном управнику. Рок за откуп продајне документације је **01.10.2019. године**;
2. **уплате депозит** за учешће у продаји, на текући рачун стечајног дужника број

200-2732420101915-65 отворен код „Поштанске штедионице АД Београд“,или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је **01.10.2019. године)**. У случају да се као депозит положи првокласна банкарска гаранција, оригинал исте се ради провере мора доставити ***искључиво лично*** стечајном управнику на адреси Нушићева број 9 у Ивањици, најкасније **01.10.2019 године** **до 14:00 часова** по београдском времену (GMT + 1). У обзир ће се узети само банкарске гаранције које пристигну на назначену адресу до назначеног рока. Банкарска гаранција мора имати рок важења до **07.12.2019. године**.

1. **потпишу изјаву о губитку права на повраћај депозита** која чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10 до 14 часова ,а најкасније 5 дана пре заказане продаје (уз претходну најаву стечајном управнику).

Након уплате депозита, а најкасније до **01.10.2019. године**, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или фотокопију банкарске гаранције, потписану изјаву о губитку права на повраћај депозита за учешће у поступку продаје, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање оверено од стране надлежног органа уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **07.10.2019 године у 12:00 часова по београдском времену (GMT+1)** на адреси: ***Привредног суда у Чачку,Цара душана број 6, судница број 3***

**Регистрација учесника** почиње **два сата** пре почетка јавног надметања, а завршава се **10 минута** пре почетка јавног надметања, односно у периоду од **10:00** до **11:50** часова), на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник;

У случају да на јавном надметању победи Купац који је депозит обезбедио банкарском гаранцијом, исти мора да уплати износ депозита на рачун стечајног дужника у року од **два радна дана** од дана јавног надметања, након чега ће му бити враћена гаранција.

Купопродајни уговор се потписује у року **од 3 радна** дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 15 **дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од **два радна дана** од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од **3 радна дана** од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

На постигнуте цене продатих целина обрачунава се ПДВ од 10% и он пада на терет купца.Такође ,купац плаћа и све друге овде непоменуте трошкове који произилазе из закљученог купопродајног уговора, и исти у целости падају на терет купца.

Овлашћено лице: стечајнi управник Ацо Милошевић, контакт телефон: 063-657-680